אברהם יהושע השיל טברסקי (מכנובקה)

רבי  אַבְרָהָם יְהוֹשֻעַ הֶשִׁיל טְבֶרְסְקִי (כ"ד באדר תרנ"ה, 20 במרץ 1895– י' בתשרי תשמ"ח, 3 באוקטובר 1987), היה אדמו"ר חסידי, השני בשושלת מכנובקה.

ביוגרפיה
נולד לרבי יוסף מאיר טברסקי ממכנובקה. נישא לבתו של רבי דוד אהרן מז'וריק. לאחר פטירת אביו בכ"ט באב תרע"ז סירב להתמנות לאדמו"ר, עד שדודו רבי דוד מסקווירא לחץ עליו להסכים לקבל את המינוי. בשנת תרצ"ב, עבר למוסקבה כדי להעמיד שם את הדת על תילה. השלטונות שהתנגדו לפעולותיו אלו הגלו אותו לסיביר, ורק בהשתדלות רבי יעקב יוסף מסקווירא שוחרר משם.

לאחר שחרורו מסיביר ניתנה לו האפשרות לעזוב את ברית המועצות, אך הוא סירב לכך, בנימוקו כי עליו לדאוג למצבם הרוחני של יהודי המדינה. בשנת תשכ"ה עלה לישראל ופתח מחדש את חצרו בבני ברק.

היה חשוך בנים ועוד בחייו אימץ כבן את בן-אחיינו, רבי יהושע רוקח (נינו של רבי ישכר דב מבעלז). לאחר פטירתו בליל יום הכיפורים תשמ"ח התמנה רבי יהושע לממלא מקומו.

ברשותו היה ספר תורה שהיה שייך ל.

לקריאה נוספת
 יצחק אלפסי, החסידות מדור לדור עמ' 131
 ספר לעבדך באמת, פרקי חייו של מרן ממכנובקא.

קישורים חיצוניים
 רבי אברהם יהושע העשיל ממכנובקה, באתר "אידישע וועלט פארומס".

הערות שוליים 

אדמו"רי בית צ'רנוביל
רבנים אוקראינים
אדמו"רים ישראלים
בני ברק: אדמו"רים
עולים בשנות ה-1960
מורשעים בעבירות על רקע אידאולוגי בברית המועצות
יהודים הקבורים בהר הזיתים: חלקות החסידים
ילידי 1895
ישראלים שנפטרו ב-1987